Mikill munur á launamun eftir landssvæðum Kynbundinn launamunur á landinu öllu mældist 11,4% í nýrri kjarakönnun sem Capacent framkvæmdi fyrir BSRB . Þegar kynbundni launamunurinn er skoðaður eftir landssvæðum sést hann er mjög breytilegur á milli staða . Ef höfuðborgarsvæðið er borið saman við landsbyggðakjördæmin sést að óútskýrður kynbundinn launamunur á höfuðborgarsvæðinu er 10,4% á meðan landsbyggðakjördæmin mælast saman með 13,6% kynbundinn launamun . Launamunurinn eykst á Suðurlandi og Suðurnesjum , fer frá 18% og upp í 20% á meðan jákvæð þróun verður á Austur - og Norðurlandi . Þar fer kynbundinn launamunur úr 11,6% í fyrra og niður í 5,7% árið 2013 .